Návrh na uzavretie Zmluvy o poskytovaní metrologických služieb

(ďalej len **˶Návrh˝**)

Obchodné meno**:**

So sídlom, resp. miestom podnikania:

IČO:

DIČ:

IČ pre DPH:

Zapísaný v 

Štatutárny zástupca:

(ďalej len „**Objednávateľ**“)

**Článok I.**

**Úvodné ustanovenie**

1. Objednávateľ týmto dáva Návrh Slovenskej legálnej metrológii, n. o., so sídlom Geologická 9966/1, 821 06 Bratislava- Podunajské Biskupice, IČO: 37 954 521, zapísanej v Registri neziskových organizácii na OÚ v Bratislave pod č. OVVS/NO-1/2005 (ďalej len **˶Vykonávateľ˝**), aby s ním uzatvoril Zmluvu o poskytovaní metrologických služieb (ďalej len **˶Zmluva˝**) s nasledovným obsahom:

**Článok II.**

**Predmet Zmluvy**

1. Vykonávateľ sa zaväzuje poskytnúť pre Objednávateľa metrologické výkony a služby v súlade so zákonom č. 157/2018 Z. z. o metrológii v znení neskorších predpisov (ďalej len **˶Zákon o metrológii˝**) a všeobecne záväznými predpismi a technickými normami, a to najmä overenie určených meradiel a kalibrácia meradiel. Objednávateľ sa zaväzuje zaplatiť Vykonávateľovi za poskytnuté metrologické výkony a služby dohodnutú cenu.
2. Vecou na poskytnutie metrologického výkonu podľa tejto Zmluvy sú meradlá Objednávateľa bližšie špecifikované v prílohe č. 1 – zoznam meradiel Objednávateľa aktualizovaný postupom podľa článku IV. bod. 3 a 4 Zmluvy, ktorá tvorí neoddeliteľnú súčasť tejto Zmluvy (ďalej len **˶Príloha č. 1˝** alebo **˶Evidencia meradiel˝**), ako aj meradlá podliehajúce režimu podľa bodu 4 tohto článku.
3. Objednávateľ si u Vykonávateľa objednáva metrologické výkony overenia a kalibrácie meradiel uvedených v Evidencii meradiel, pričom termín realizácie metrologického výkonu určí Vykonávateľ s prihliadnutím na uplynutie termínu platnosti overenia a na kalibračné intervaly. V prípade, že Objednávateľ neprejaví námietky s určeným termínom, a to minimálne dva dni pred vykonaním metrologického výkonu, tento termín sa považuje za dohodnutý zmluvnými stranami.
4. Objednávateľ je na základe tejto zmluvy oprávnený objednať si osobitnou objednávkou aj metrologické výkony overenia a kalibrácie meradiel, ktoré nie sú vedené v evidencii meradiel podľa bodu 2, ako aj iné služby poskytované Vykonávateľom.

**Článok III.**

**Ceny a fakturácia**

1. Cena za poskytnuté metrologické výkony a služby je stanovená podľa cenníka Vykonávateľa platného v čase realizácie metrologického výkonu a platných podmienok účtovania. Cenník je pre potreby Objednávateľa dostupný na webovej stránke Vykonávateľa www.slm.sk.
2. Vykonávateľ vystaví faktúru bezodkladne, najneskôr do 15 kalendárnych dní po ukončení metrologického výkonu. Splatnosť vystavenej faktúry je 14 dní odo dňa jej vystavenia.

**Článok IV.**

**Práva a povinnosti Objednávateľa a Vykonávateľa**

1. Vykonávateľ sa zaväzuje viesť evidenciu meradiel v zmysle ust. § 16 ods. 2 písm. e) Zákona o metrológii, a to v prípade meradiel Objednávateľa uvedených v Prílohe č. 1.
2. Vykonávateľ sa zaväzuje poskytovať Objednávateľovi informácie o skončení termínu platnosti overenia a uplynutí kalibračného intervalu meradiel, ktoré sú uvedené v Evidencii meradiel a  o určenom termíne realizácie metrologického výkonu na týchto meradlách, a to buď prostredníctvom elektronickej pošty (e-mailu) alebo sms správou, pričom údaje kontaktnej osoby Objednávateľa sú uvedené v článku VI. bod 3 tejto Zmluvy. Elektronická pošta (e-mail) alebo sms správa sa považujú za doručené dňom ich odoslania buď na adresu elektronickej pošty alebo na telefónne číslo Objednávateľa.
3. Objednávateľ sa zaväzuje telefonicky a zároveň elektronickou poštou (e-mailom) informovať kontaktnú osobu Vykonávateľa o uvedení nových meradiel do používania, o vyradení meradiel z používania v prípade existujúcich a zároveň zmluvne zabezpečených meradiel a informácie o presune, zámene a oprave meradiel z dôvodu aktualizácie Evidencie meradiel, a to najneskôr do 5 pracovných dní (ďalej len **˶Operácie súvisiace s meradlami**˝).
4. Vykonávateľ sa zaväzuje uskutočniť aktualizáciu Evidencie meradiel Objednávateľa najneskôr do 7 pracovných dní odo dňa obdržania informácie od Objednávateľa o akýchkoľvek Operáciách súvisiacich s meradlami.
5. Vykonávateľ má právo Objednávateľovi v súlade so zákonom o metrológii a s príslušnými právnymi predpismi optimalizovať a zjednotiť termíny overenia a kalibrácie pre meradlá vedené v Evidencii meradiel s ohľadom na počet meradiel a ich umiestnenie.
6. Všetky škody, ktoré vzniknú Vykonávateľovi z dôvodu včas neposkytnutých, neúplných, alebo nepresných údajov a podkladov pre realizáciu predmetu Zmluvy, znáša Objednávateľ.
7. Objednávateľ sa zaväzuje zabezpečiť pre Vykonávateľa prístup k meradlu, ktoré ma byť predmetom metrologického výkonu, a to v termíne a čase určenom Vykonávateľom. V prípade, ak Objednávateľ nezabezpečí pre Vykonávateľa prístup k predmetnému meradlu a výpis z globálneho lokalizačného systému, ktoré je umiestnené v motorovom vozidle Vykonávateľa (ďalej len **˶výpis z GPS˝**), preukáže prítomnosť zamestnanca Vykonávateľa v mieste používania predmetného meradla, je Vykonávateľ oprávnený účtovať Objednávateľovi náhrady pri nerealizovanom metrologickom výkone, a to v zmysle cenníka Vykonávateľa platného v čase trvania tejto Zmluvy. Objednávateľ je povinný náhrady pri nerealizovanom metrologickom výkone v lehote splatnosti zaplatiť Vykonávateľovi.
8. Vykonávateľ garantuje Objednávateľovi, že bude znášať škody, ktoré Objednávateľovi vzniknú vo forme uloženej sankcie inšpekčným alebo kontrolným orgánom, v prípade preukázania príčinnej súvislosti uloženia sankcie a porušenia zmluvných povinností Vykonávateľom.
9. V prípade, ak Objednávateľ poruší svoje zmluvné povinnosti, t.j. nezabezpečí pre Vykonávateľa prístup k predmetnému meradlu, pričom výpis z GPS preukáže prítomnosť zamestnanca Vykonávateľa v mieste používania predmetného meradla, Vykonávateľ nebude znášať škody, ktoré Objednávateľovi vzniknú vo forme uloženej sankcie inšpekčným alebo kontrolným orgánom.
10. Objednávateľ je povinný Vykonávateľovi potvrdiť vykonanie poskytnutých služieb. V prípade, ak nedôjde k potvrdeniu vykonania poskytnutých služieb, táto skutočnosť nemá vplyv na záväzok Objednávateľa zaplatiť Vykonávateľovi za poskytnuté metrologické výkony a služby.
11. Objednávateľ a Vykonávateľ sú povinní navzájom si bezodkladne písomne oznámiť prípadné zmeny svojich identifikačných údajov uvedených v tejto Zmluve, najmä zmeny v obchodnom mene a sídle, resp. mieste podnikania, zmeny bankového spojenia, zmeny v kontaktných osobách a kontaktných údajoch uvedených v článku VI. bod 4, ako aj zmeny v zastúpení, a to bez právneho následku zániku Zmluvy. Objednávateľ sa zároveň zaväzuje bezodkladne oznámiť Vykonávateľovi ukončenie svojej podnikateľskej činnosti, prípadne iné skutočnosti, pre ktoré by inak Vykonávateľ metrologický výkon neposkytol.

**Článok V.**

**Platnosť a zánik Zmluvy**

1. Táto Zmluva sa uzatvára na dobu neurčitú.
2. Odoslaním resp. odovzdaním podpísaného Návrhu Objednávateľ dáva a doručuje Vykonávateľovi neodvolateľný Návrh na uzatvorenie Zmluvy, pričom platnosť a účinnosť Zmluvy vzniká dňom odoslania informácie Objednávateľovi zo strany Vykonávateľa o zaevidovaní meradiel Objednávateľa do Evidencie meradiel.
3. Meniť a dopĺňať obsah tejto Zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami aj Objednávateľa aj Vykonávateľa.
4. Platnosť Zmluvy zaniká:
   1. vzájomnou dohodou Objednávateľa a Vykonávateľa,
   2. odstúpením od Zmluvy v prípade podstatného porušenia Zmluvy,
   3. odstúpením od Zmluvy zo strany Vykonávateľa, ak si Objednávateľ neplní svoje záväzky vyplývajúce mu z tejto Zmluvy,
   4. výpoveďou zo strany Objednávateľa alebo zo strany Vykonávateľa s výpovednou lehotou 3 mesiace, ktorá začína plynúť prvým dňom kalendárneho mesiaca nasledujúceho po doručení výpovede druhej strane.

**Článok VI.**

**Záverečné ustanovenia**

1. Na vzťahy vyslovene neupravené v tomto Návrhu sa vzťahujú predovšetkým Všeobecné obchodné podmienky Vykonávateľa a platné právne predpisy, osobitne Obchodný zákonník.
2. Vykonávateľ a Objednávateľ sa dohodli, že akákoľvek písomnosť doručovaná v súvislosti so Zmluvou sa považuje za doručenú Objednávateľovi:
3. v prípade doručovania prostredníctvom pošty alebo v prípade osobného doručovania, doručením písomnosti Objednávateľovi s tým, že v prípade doručovania prostredníctvom pošty musí byť písomnosť zaslaná doporučene. Za deň doručenia písomnosti sa považuje aj deň, v ktorý Objednávateľ, odoprie doručovanú písomnosť prevziať, alebo vktorý márne uplynie úložná doba pre vyzdvihnutie si zásielky na pošte, doručovanej poštou Objednávateľovi,
4. v prípade doručovania elektronickou poštou (e-mailom) okamihom odoslania e-mailovej správy.
5. Objednávateľ a Vykonávateľ sa dohodli, že:

**kontaktnou osobou Objednávateľa** **je**: **kontaktnou osobou Vykonávateľa** je:

meno priezvisko:       meno priezvisko:

e-mail:       e-mail:

telefón:       telefón:

1. Neoddeliteľnú súčasť tejto Zmluvy tvorí Príloha č. 1: Zoznam meradiel Objednávateľa v starostlivosti Vykonávateľa.

V ............................................., dňa .........................

.................................................................

Objednávateľ